श्री किशोर लोकसभा चुनाव के बाद मुख्य विकास अधिकारी के पद पर रामपुर आए थे। उनकी छवि ईमानदार अफसर की रही। वह नगर विकास मंत्री आजम खां के चहेते अफसरों में शुमार हो गए। पिछले साल उन्हे यहीं पर जिलाधिकारी बना दिया गया। हालांकि विधानसभा चुनाव से पहले उनसे कुछ नेता नाराज होने लगे। रामपुर शहर में आजम खां के मुकाबले चुनाव लड़ रहे बसपा प्रत्याशी डा. तनवीर अहमद ने चुनाव आयोग से उनकी शिकायत की। कांग्रेस नेता फैसल लाला ने भी डीएम पर आजम खां के इशारे पर काम करने का आरोप लगाते हुए चुनाव आयोग को पत्र लिखा। इस सबके बावजूद डीएम रामपुर में जमे रहे। 15 फरवरी को मतदान भी लगभग शांतिपूर्वक संपन्न हो गया,